title: Komission täytäntöönpanoasetus (EU) 2016/1832, annettu 17 päivänä lokakuuta 2016, raakalihavalmisteiden, lihavalmisteiden ja käsiteltyjen mahojen, rakkojen ja suolien sekä kotieläiminä pidettyjen kavioeläinten tuoreen lihan unioniin tuontia varten päätöksissä 2000/572/EY ja 2007/777/EY sekä asetuksessa (EU) N:o 206/2010 vahvistettujen todistusmallien muuttamisesta jäämiä koskevien kansanterveydellisten vaatimusten osalta (ETA:n kannalta merkityksellinen teksti)

text:
               18.10.2016

               FI

               Euroopan unionin virallinen lehti

               L 280/13

         KOMISSION TÄYTÄNTÖÖNPANOASETUS (EU) 2016/1832,
   annettu 17 päivänä lokakuuta 2016,
   raakalihavalmisteiden, lihavalmisteiden ja käsiteltyjen mahojen, rakkojen ja suolien sekä kotieläiminä pidettyjen kavioeläinten tuoreen lihan unioniin tuontia varten päätöksissä 2000/572/EY ja 2007/777/EY sekä asetuksessa (EU) N:o 206/2010 vahvistettujen todistusmallien muuttamisesta jäämiä koskevien kansanterveydellisten vaatimusten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 9 artiklan 2 kohdan b alakohdan ja 9 artiklan 4 kohdan,
   ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) ja erityisesti sen 7 artiklan 2 kohdan a alakohdan,
   sekä katsoo seuraavaa:

               (1)

               Komission päätöksessä 2000/572/EY (3) vahvistetaan eläinten terveyttä ja kansanterveyttä koskevia eläinlääkärintodistuksia koskevat vaatimukset tuotaessa unioniin tiettyjen raakalihavalmisteiden lähetyksiä kolmansista maista. Siinä säädetään, että tällaisten lähetysten mukana on oltava eläinten terveyttä ja kansanterveyttä koskeva todistus, joka on sen liitteessä II olevan mallin mukainen, jäljempänä ’raakalihavalmisteiden terveystodistus’.

               (2)

               Komission päätöksessä 2007/777/EY (4) vahvistetaan eläinten terveyttä ja kansanterveyttä koskevat vaatimukset tuotaessa unioniin lihavalmisteiden sekä käsiteltyjen mahojen, rakkojen ja suolten lähetyksiä. Siinä säädetään, että unioniin saa tuoda ainoastaan eriä, jotka täyttävät sen liitteessä III vahvistetun eläinten terveyttä ja kansanterveyttä koskevan todistusmallin, jäljempänä ’lihavalmisteiden ja käsiteltyjen tuotteiden terveystodistus’, vaatimukset ja joiden mukana seuraa tällainen todistus.

               (3)

               Komission asetuksessa (EU) N:o 206/2010 (5) vahvistetaan eläinlääkärintodistuksia koskevat vaatimukset tuotaessa unioniin ihmisravinnoksi tarkoitetun hevoseläinten tuoreen lihan lähetyksiä. Siinä säädetään, että tällaisia lähetyksiä saa tuoda ainoastaan, jos niiden mukana on eläinlääkärintodistus, joka on laadittu sen liitteessä II olevassa 2 osassa esitetyn, kotieläiminä pidettyjen kavioeläinten (Equus caballus, Equus asinus ja niiden risteytykset) tuoreelle lihalle, ei kuitenkaan jauhelihalle, tarkoitetun eläinlääkärintodistuksen mallin, jäljempänä ’EQU-todistus’, mukaisesti.

               (4)

               Neuvoston direktiivissä 96/22/EY (6) kielletään muun muassa sellaisen ihmisravinnoksi tarkoitetun lihan tai tuotteiden, jotka on saatu eläimistä, joille on annettu tiettyjä aineita, kuten beta-agonisteja, tuonti kolmansista maista. Kyseisessä direktiivissä sallitaan siitoseläimiksi tarkoitettujen ja lisääntymiskauden loppuvaiheessa olevien eläinten tai niiden lihan tuonti kolmansista maista, jotka voivat antaa takeet, jotka vastaavat vähintään kyseisessä direktiivissä säädettyjä, neuvoston direktiivin 96/23/EY (7) V luvun, jossa kuvataan rikkomustapauksessa toteutettavat toimenpiteet, täytäntöönpanoa varten vahvistettuja takeita.

               (5)

               Direktiivissä 96/23/EY säädetään toimenpiteistä, joilla valvotaan tiettyjen aineiden ja jäämäryhmien esiintymistä elävissä eläimissä ja eläintuotteissa. Siinä säädetään, että teurastettavaksi tarkoitettujen eläinten ja ihmisravinnoksi tarkoitettujen eläinperäisten tuotteiden tuonti on sallittua vain sellaisista kolmansista maista, joiden seurantasuunnitelmat ovat komission hyväksymiä.

               (6)

               Kotieläiminä pidettäviä kavioeläimiä ei yleensä kasvateta ainoastaan lihan tuotantoa varten, ja ne lähetetään teurastukseen vasta niiden tuotantoiän lopussa. Unionissa hevoseläinten heimoon kuuluvia eläimiä pidetään elintarviketuotantoeläiminä, paitsi jos ne on peruuttamattomasti suljettu ihmisravinnoksi teurastamisen ulkopuolelle Euroopan parlamentin ja neuvoston direktiivin 2001/82/EY (8) mukaisesti.

               (7)

               Tietyissä kolmansissa maissa, joissa oli havaittu puutteita, tehtyjen tarkastuskäyntien jälkeen ja direktiivin 96/22/EY säännösten noudattamisen varmistamiseksi on tarpeen vahvistaa ihmisravinnoksi tarkoitetun hevoseläinten tuoreen lihan, raakalihavalmisteiden sekä niistä tuotettujen lihavalmisteiden ja käsiteltyjen mahojen, rakkojen ja suolten tuontia koskevia takeita direktiivin 96/23/EY liitteessä I tarkoitettujen aineiden ja jäämä- ja aineryhmien seurannan osalta.

               (8)

               Tämän vuoksi raakalihavalmisteiden terveystodistusta, lihavalmisteiden ja käsiteltyjen tuotteiden terveystodistusta sekä EQU-todistusta olisi muutettava siten, että ne antavat tarvittavat takeet siitä, että niiden kattamat tuotteet, jotka tuotetaan kotieläiminä pidettyjen kavioeläinten lihasta tai sisältävät sitä, on tuotettu lihasta, joka täyttää kotieläiminä pidettyjen kavioeläinten tuoreen lihan tuonnille asetetut vaatimukset.

               (9)

               Päätöksiä 2000/572/EY ja 2007/777/EY sekä asetusta (EU) N:o 206/2010 olisi sen vuoksi muutettava.

               (10)

               Jotta vältetään häiriöt kaupankäynnissä, sellaisten tuotteiden lähetysten tuonnissa unioniin, joiden mukana on päätösten 2000/572/EY ja 2007/777/EY sekä asetuksen (EU) N:o 206/2010 mukaisesti ennen tällä asetuksella tehtyjä muutoksia annettu raakalihavalmisteiden terveystodistus, lihavalmisteiden ja käsiteltyjen tuotteiden terveystodistus sekä EQU-todistus, lähetykset olisi edelleen sallittava siirtymäkauden ajan.

               (11)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Päätöksen 2000/572/EY muuttaminen
   Muutetaan päätöksen 2000/572/EY liite II tämän asetuksen liitteen I mukaisesti.
   2 artikla
   Päätöksen 2007/777/EY muuttaminen
   Muutetaan päätöksen 2007/777/EY liite III tämän asetuksen liitteen II mukaisesti.
   3 artikla
   Asetuksen (EU) N:o 206/2010 muuttaminen
   Muutetaan asetuksen (EU) N:o 206/2010 liitteessä II oleva 2 osa tämän asetuksen liitteen III mukaisesti.
   4 artikla
   Siirtymäsäännökset
   1.   Siirtymäkautena 31 päivään maaliskuuta 2017 asti raakalihavalmisteiden lähetyksiä, joiden mukana on päätöksen 2000/572/EY liitteessä II vahvistetun mallin mukaisesti ennen tällä asetuksella tehtyjä muutoksia annettu raakalihavalmisteiden terveystodistus, saa edelleen tuoda unioniin edellyttäen, että todistus on annettu viimeistään 28 päivänä helmikuuta 2017.
   2.   Siirtymäkautena 31 päivään maaliskuuta 2017 asti lihavalmisteiden sekä käsiteltyjen mahojen, rakkojen ja suolten lähetyksiä, joiden mukana on päätöksen 2007/777/EY liitteessä III vahvistetun mallin mukaisesti ennen tällä asetuksella tehtyjä muutoksia annettu lihavalmisteiden ja käsiteltyjen tuotteiden terveystodistus, saa edelleen tuoda unioniin edellyttäen, että todistus on annettu viimeistään 28 päivänä helmikuuta 2017.
   3.   Siirtymäkautena 31 päivään maaliskuuta 2017 asti ihmisravinnoksi tarkoitetun hevoseläinten tuoreen lihan lähetyksiä, joiden mukana on asetuksen (EU) N:o 206/2010 liitteessä II olevassa 2 osassa vahvistetun mallin mukaisesti ennen tällä asetuksella tehtyjä muutoksia annettu EQU-todistus, saa edelleen tuoda unioniin edellyttäen, että todistus on annettu viimeistään 28 päivänä helmikuuta 2017.
   5 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä lokakuuta 2016.

            Komission puolesta

            Puheenjohtaja

         Jean-Claude JUNCKER

      (1)  EYVL L 18, 23.1.2003, s. 11.

      (2)  EUVL L 139, 30.4.2004, s. 55.

      (3)  Komission päätös 2000/572/EY, tehty 8 päivänä syyskuuta 2000, eläinten terveyttä ja kansanterveyttä sekä eläinlääkärintodistuksia koskevista vaatimuksista raakalihavalmisteiden tuonnissa yhteisöön kolmansista maista (EYVL L 240, 23.9.2000, s. 19).

      (4)  Komission päätös 2007/777/EY, tehty 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EUVL L 312, 30.11.2007, s. 49).

      (5)  Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).

      (6)  Neuvoston direktiivi 96/22/EY, annettu 29 päivänä huhtikuuta 1996, tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa ja direktiivien 81/602/ETY, 88/146/ETY ja 88/299/ETY kumoamisesta (EYVL L 125, 23.5.1996, s. 3).

      (7)  Neuvoston direktiivi 96/23/EY, annettu 29 päivänä huhtikuuta 1996, elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta (EYVL L 125, 23.5.1996, s. 10).

      (8)  Euroopan parlamentin ja neuvoston direktiivi 2001/82/EY, annettu 6 päivänä marraskuuta 2001, eläinlääkkeitä koskevista yhteisön säännöistä (EYVL L 311, 28.11.2001, s. 1).

      LIITE I
      Lisätään päätöksen 2000/572/EY liitteessä II olevassa eläinten terveyttä ja kansanterveyttä koskevassa todistusmallissa Euroopan unioniin kolmansista maista tuotaviksi tarkoitettuja raakalihavalmisteita varten seuraava II.1.10. kohta II osassa olevaan kansanterveyttä koskevaan vakuutukseen:

                     ”(2) [II.1.10

                     Jos ne sisältävät kotimaisista kavioeläimistä peräisin olevaa ainesta, raakalihavalmisteiden tuotannossa käytetty tuore liha

                                    joko (2)

                                 [on saatu kotieläiminä pidetyistä kavioeläimistä, jotka välittömästi ennen teurastusta oli pidetty vähintään kuusi kuukautta, tai syntymästään lähtien, jos ne teurastetaan alle kuusikuisina, tai siitä lähtien, kun ne tuotiin elintarviketuotantoon käytettävinä hevoseläiminä Euroopan unionin jäsenvaltiosta, jos tuonti tapahtui alle kuusi kuukautta ennen teurastusta, sellaisessa kolmannessa maassa

                                             a)

                                             jossa kotieläiminä pidettäville kavioeläimille

                                                         i)

                                                         on kiellettyä antaa tyrostaattista vaikutusta omaavia aineita, stilbeenejä, stilbeenijohdannaisia, niiden suoloja ja estereitä, 17-beta-estradiolia ja sen esterityyppisiä johdannaisia;

                                                         ii)

                                                         on sallittua antaa muita aineita, joilla on estrogeeni-, androgeeni- tai gestageenivaikutusta, ja beta-agonisteja ainoastaan

                                                                     —

                                                                     direktiivin 96/22/EY 1 artiklan 2 kohdan b alakohdassa määriteltyyn hoitoon, kun niitä käytetään kyseisen direktiivin 4 artiklan 2 kohdan mukaisesti, tai

                                                                     —

                                                                     direktiivin 96/22/EY 1 artiklan 2 kohdan c alakohdassa määriteltyyn kotieläinjalostukselliseen käsittelyyn, kun niitä käytetään kyseisen direktiivin 5 artiklan mukaisesti; ja

                                             b)

                                             jossa on ollut vähintään kuuden kuukauden ajan ennen eläinten teurastusta direktiivin 96/23/EY liitteessä I tarkoitettujen jäämä- ja aineryhmien seurantasuunnitelma, joka kattaa kyseisessä kolmannessa maassa syntyneet ja sinne tuodut hevoseläimet ja joka on hyväksytty direktiivin 96/23/EY 29 artiklan 1 kohdan neljännen alakohdan mukaisesti;]]

                                    ja/tai (2)

                                 [on tuotu Euroopan unionin jäsenvaltiosta.]]”

      LIITE II
      Lisätään päätöksen 2007/777/EY liitteessä III olevassa eläinten terveyttä ja kansanterveyttä koskevassa todistusmallissa Euroopan unioniin kolmansista maista tuotaviksi tarkoitettuja tiettyjä lihavalmisteita sekä käsiteltyjä mahoja, rakkoja ja suolia varten seuraava II.2.10 kohta II osassa olevaan kansanterveyttä koskevaan vakuutukseen:

                     ”(2) II.2.10

                     Jos ne sisältävät kotieläiminä pidetyistä hevoseläimistä peräisin olevaa ainesta, lihavalmisteiden ja/tai käsiteltyjen mahojen, rakkojen ja suolten tuotannossa käytetty tuore liha, mahat, rakot tai suolet

                                 (2) joko

                                 [on saatu kotieläiminä pidetyistä hevoseläimistä, jotka välittömästi ennen teurastusta oli pidetty vähintään kuusi kuukautta, tai syntymästään lähtien, jos ne teurastetaan alle kuusikuisina, tai siitä lähtien, kun ne tuotiin elintarviketuotantoon käytettävinä hevoseläiminä Euroopan unionin jäsenvaltiosta, jos tuonti tapahtui alle kuusi kuukautta ennen teurastusta, sellaisessa kolmannessa maassa

                                             a)

                                             jossa kotieläiminä pidettäville hevoseläimille

                                                         i)

                                                         on kiellettyä antaa tyrostaattista vaikutusta omaavia aineita, stilbeenejä, stilbeenijohdannaisia, niiden suoloja ja estereitä, 17-beta-estradiolia ja sen esterityyppisiä johdannaisia;

                                                         ii)

                                                         on sallittua antaa muita aineita, joilla on estrogeeni-, androgeeni- tai gestageenivaikutusta, ja beta-agonisteja ainoastaan

                                                                     —

                                                                     direktiivin 96/22/EY 1 artiklan 2 kohdan b alakohdassa määriteltyyn hoitoon, kun niitä käytetään kyseisen direktiivin 4 artiklan 2 kohdan mukaisesti, tai

                                                                     —

                                                                     direktiivin 96/22/EY 1 artiklan 2 kohdan c alakohdassa määriteltyyn kotieläinjalostukselliseen käsittelyyn, kun niitä käytetään kyseisen direktiivin 5 artiklan mukaisesti; ja

                                             b)

                                             jossa on ollut vähintään kuuden kuukauden ajan ennen eläinten teurastusta direktiivin 96/23/EY liitteessä I tarkoitettujen jäämä- ja aineryhmien seurantasuunnitelma, joka kattaa kyseisessä kolmannessa maassa syntyneet ja sinne tuodut hevoseläimet ja joka on hyväksytty direktiivin 96/23/EY 29 artiklan 1 kohdan neljännen alakohdan mukaisesti.]

                                 (2) ja/tai

                                 [on tuotu Euroopan unionin jäsenvaltiosta.]”

      LIITE III
      Korvataan asetuksen (EU) N:o 206/2010 liitteessä II olevassa 2 osassa olevan eläinlääkärintodistuksen mallin kotieläiminä pidettyjen kavioeläinten (Equus caballus, Equus asinus ja niiden risteytykset) tuoreelle lihalle, ei kuitenkaan jauhelihalle, II osassa olevan kansanterveyttä koskevan vakuutuksen II.1.7 kohta seuraavasti:

                     ”II.1.7

                     [liha on saatu kotieläiminä pidetyistä kavioeläimistä, jotka välittömästi ennen teurastusta oli pidetty vähintään kuusi kuukautta, tai syntymästään lähtien, jos ne teurastetaan alle kuusikuisina, tai siitä lähtien, kun ne tuotiin elintarviketuotantoon käytettävinä hevoseläiminä Euroopan unionin jäsenvaltiosta, jos tuonti tapahtui alle kuusi kuukautta ennen teurastusta, sellaisessa kolmannessa maassa

                                 a)

                                 jossa kotieläiminä pidettäville kavioeläimille

                                             i)

                                             on kiellettyä antaa tyrostaattista vaikutusta omaavia aineita, stilbeenejä, stilbeenijohdannaisia, niiden suoloja ja estereitä, 17-beta-estradiolia ja sen esterityyppisiä johdannaisia;

                                             ii)

                                             on sallittua antaa muita aineita, joilla on estrogeeni-, androgeeni- tai gestageenivaikutusta, ja beta-agonisteja ainoastaan

                                                         —

                                                         direktiivin 96/22/EY 1 artiklan 2 kohdan b alakohdassa määriteltyyn hoitoon, kun niitä käytetään kyseisen direktiivin 4 artiklan 2 kohdan mukaisesti, tai

                                                         —

                                                         direktiivin 96/22/EY 1 artiklan 2 kohdan c alakohdassa määriteltyyn kotieläinjalostukselliseen käsittelyyn, kun niitä käytetään kyseisen direktiivin 5 artiklan mukaisesti; ja

                                 b)

                                 jossa on ollut vähintään kuuden kuukauden ajan ennen eläinten teurastusta direktiivin 96/23/EY liitteessä I tarkoitettujen jäämä- ja aineryhmien seurantasuunnitelma, joka kattaa kyseisessä kolmannessa maassa syntyneet ja sinne tuodut hevoseläimet ja joka on hyväksytty direktiivin 96/23/EY 29 artiklan 1 kohdan neljännen alakohdan mukaisesti;”


title: Komission täytäntöönpanoasetus (EU) 2016/104, annettu 27 päivänä tammikuuta 2016, Saccharomyces cerevisiae MUCL 39885 -valmisteen hyväksymisestä toissijaisten lihotettavien ja toissijaisten lypsävien märehtijöiden rehun lisäaineena (hyväksynnän haltija Prosol SpA) (ETA:n kannalta merkityksellinen teksti)

text:
               28.1.2016

               FI

               Euroopan unionin virallinen lehti

               L 21/71

         KOMISSION TÄYTÄNTÖÖNPANOASETUS (EU) 2016/104,
   annettu 27 päivänä tammikuuta 2016,

      Saccharomyces cerevisiae MUCL 39885 -valmisteen hyväksymisestä toissijaisten lihotettavien ja toissijaisten lypsävien märehtijöiden rehun lisäaineena (hyväksynnän haltija Prosol SpA)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

                  Saccharomyces cerevisiae MUCL 39885 -valmisteen hyväksymistä koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee Saccharomyces cerevisiae MUCL 39885 -valmisteen hyväksymistä toissijaisten lihotettavien ja toissijaisten lypsävien märehtijöiden rehun lisäaineena, joka luokiteltaisiin lisäaineluokkaan ”eläintuotantoon vaikuttavat lisäaineet”.

               (4)

               Lisäaine on jo hyväksytty seuraaviin käyttötarkoituksiin: porsaille komission täytäntöönpanoasetuksella (EU) N:o 170/2011 (2), lypsylehmille ja hevosille komission täytäntöönpanoasetuksella (EU) N:o 1119/2010 (3), emakoille komission täytäntöönpanoasetuksella (EU) N:o 896/2009 (4) ja lihanaudoille komission täytäntöönpanoasetuksella (EU) N:o 1059/2013 (5).

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 9 päivänä heinäkuuta 2015 antamassaan lausunnossa (6), että Saccharomyces cerevisiae MUCL 39885 -valmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Elintarviketurvallisuusviranomainen katsoi, että aiemmissa lausunnoissa ensisijaisten lihotettavien ja ensisijaisten lypsävien märehtijöiden osalta esitetyt tehoa koskevat päätelmät voidaan ulottaa toissijaisiin lihotettaviin ja toissijaisiin lypsäviin märehtijöihin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (6)

                  Saccharomyces cerevisiae MUCL 39885 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (7)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä tammikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  Komission asetus (EU) N:o 170/2011, annettu 23 päivänä helmikuuta 2011, Saccharomyces cerevisiae MUCL 39885 -valmisteen hyväksymisestä (vieroitettujen) porsaiden rehun lisäaineena ja asetuksen (EY) N:o 1200/2005 muuttamisesta (hyväksynnän haltija Prosol SpA) (EUVL L 49, 24.2.2011, s. 8).

      (3)  Komission asetus (EU) N:o 1119/2010, annettu 2 päivänä joulukuuta 2010, Saccharomyces cerevisiae MUCL 39885 -valmisteen hyväksymisestä lypsylehmien ja hevosten rehun lisäaineena ja asetuksen (EY) N:o 1520/2007 muuttamisesta (hyväksynnän haltija Prosol SpA) (EUVL L 317, 3.12.2010, s. 9).

      (4)  Komission asetus (EY) N:o 896/2009, annettu 25 päivänä syyskuuta 2009, Saccharomyces cerevisiae MUCL 39885 -valmisteen uuden käyttötavan hyväksymisestä emakoiden rehun lisäaineena (hyväksynnän haltija on Prosol SpA) (EUVL L 256, 29.9.2009, s. 6).

      (5)  Komission täytäntöönpanoasetus (EU) N:o 1059/2013, annettu 29 päivänä lokakuuta 2013, Saccharomyces cerevisiae MUCL 39885 -valmisteen hyväksymisestä lihanautojen rehun lisäaineena ja asetuksen (EY) N:o 492/2006 muuttamisesta (hyväksynnän haltija Prosol SpA) (EUVL L 289, 31.10.2013, s. 30)

      (6)  EFSA Journal 2015; 13(7):4199.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  PMY/kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet.

                  4b1710

                  Prosol S.p.A

                     Saccharomyces cerevisiae MUCL 39885

                     Lisäaineen koostumus:

                     Saccharomyces cerevisiae MUCL 39885 -valmiste, joka sisältää vähintään:
                  1×1010 PMY/g lisäainetta
                  Kiinteässä muodossa

                     Tehoaineen kuvaus:

                     Saccharomyces cerevisiae MUCL 39885 -organismin elinkykyisiä soluja

                     Analyysimenetelmä
                      (1)

                  Lukumäärän määrittäminen: Maljamenetelmä, jossa käytetään kloramfenikoliglukoosihiivauuteagaria (EN 15789:2009)
                  Tunnistaminen: Polymeraasiketjureaktiomenetelmä (PCR)

                  Toissijaiset lihotettavat märehtijät

                  —

                  4 × 109

                  —

                              1.

                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.

                              2.

                              Turvallisuus: käsittelyn aikana on käytettävä turvalaseja ja -hansikkaita.

                  17. helmikuuta 2026

                  Toissijaiset lypsävät märehtijät

                  2 × 109

         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2015/272, annettu 19 päivänä helmikuuta 2015 , talouden toimijoita ja verottomia varastoja koskevan rekisterin käytöstä, asiaan liittyvistä tilastoista ja kertomuksen antamisesta hallinnollisesta yhteistyöstä valmisteverotuksen alalla annetun neuvoston asetuksen (EU) N:o 389/2012 nojalla annetun täytäntöönpanoasetuksen (EU) N:o 612/2013 muuttamisesta

text:
               20.2.2015

               FI

               Euroopan unionin virallinen lehti

               L 47/10

         KOMISSION TÄYTÄNTÖÖNPANOASETUS (EU) 2015/272,
   annettu 19 päivänä helmikuuta 2015,
   talouden toimijoita ja verottomia varastoja koskevan rekisterin käytöstä, asiaan liittyvistä tilastoista ja kertomuksen antamisesta hallinnollisesta yhteistyöstä valmisteverotuksen alalla annetun neuvoston asetuksen (EU) N:o 389/2012 nojalla annetun täytäntöönpanoasetuksen (EU) N:o 612/2013 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon hallinnollisesta yhteistyöstä arvonlisäverotuksen alalla ja asetuksen (EY) N:o 2073/2004 kumoamisesta 2 päivänä toukokuuta 2012 annetun neuvoston asetuksen (EU) N:o 389/2012 (1) ja erityisesti sen 22 artiklan,
   sekä katsoo seuraavaa:

               (1)

               Olisi estettävä se, että rekisteröidyt vastaanottajat tai valtuutetut varastonpitäjät väittävät virheellisesti, että ne ovat saaneet neuvoston direktiivin 2008/118/EY (2) 17 artiklan 2 kohdan nojalla luvan siirtää valmisteveron alaiset tavarat suoran luovutuksen paikkaan väliaikaisen verottomuuden järjestelmässä.

               (2)

               Rekisteröityjen lähettäjien ja valtuutettujen varastonpitäjien olisi sen vuoksi voitava tarkistaa asetuksen (EU) N:o 389/2012 19 artiklan 4 kohdan tarkoitetusta keskusrekisteristä, ovatko rekisteröidyt vastaanottajat tai valtuutetut varastonpitäjät saaneet tällaisen luvan.

               (3)

               Sen vuoksi komission täytäntöönpanoasetusta (EU) N:o 612/2013 (3) olisi muutettava.

               (4)

               On tarpeen antaa komissiolle riittävästi aikaa tehdä muutokset asetuksen (EU) N:o 389/2012 19 artiklan 1 kohdassa tarkoitettuun talouden toimijoita ja verottomia varastoja koskevaan rekisteriin.

               (5)

               Tässä asetuksessa säädetyt toimenpiteet ovat valmisteverokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Lisätään täytäntöönpanoasetuksen (EU) N:o 612/2013 6 artiklan 3 kohdan a alakohtaan iv alakohta seuraavasti:

                  ”iv)

                  toimijan tehtävän koodia koskevat tiedot, jotka osoittavat, onko rekisteröity vastaanottaja tai valtuutettu varastonpitäjä saanut direktiivin 2008/118/EY 17 artiklan 2 kohdan mukaisen luvan valmisteveron alaisten tavaroiden siirtämiselle suoran luovutuksen paikkaan (liitteen I taulukossa 2 vahvistettu tietoryhmä 2.3).”

   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä maaliskuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 121, 8.5.2012, s. 1.

      (2)  Neuvoston direktiivi 2008/118/EY, annettu 16 päivänä joulukuuta 2008, valmisteveroja koskevasta yleisestä järjestelmästä ja direktiivin 92/12/ETY kumoamisesta (EUVL L 9, 14.1.2009, s. 12).

      (3)  Komission täytäntöönpanoasetus (EU) N:o 612/2013, annettu 25 päivänä kesäkuuta 2013, talouden toimijoita ja verottomia varastoja koskevan rekisterin käytöstä, asiaan liittyvistä tilastoista ja kertomuksen antamisesta hallinnollisesta yhteistyöstä valmisteverotuksen alalla annetun neuvoston asetuksen (EU) N:o 389/2012 nojalla (EUVL L 173, 26.6.2013, s. 9).


title: Komission täytäntöönpanoasetus (EU) N:o 516/2012, annettu 18 päivänä kesäkuuta 2012 , asetuksella (EY) N:o 533/2007 avatuissa tariffikiintiöissä kesäkuun 2012 ensimmäisten seitsemän päivän aikana haettujen siipikarjanlihaa koskevien tuontitodistusten myöntämisestä

text:
               19.6.2012

               FI

               Euroopan unionin virallinen lehti

               L 158/11

         KOMISSION TÄYTÄNTÖÖNPANOASETUS (EU) N:o 516/2012,
   annettu 18 päivänä kesäkuuta 2012,
   asetuksella (EY) N:o 533/2007 avatuissa tariffikiintiöissä kesäkuun 2012 ensimmäisten seitsemän päivän aikana haettujen siipikarjanlihaa koskevien tuontitodistusten myöntämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   ottaa huomioon tariffikiintiöiden avaamisesta ja hallinnoinnista siipikarjanliha-alalla 14 päivänä toukokuuta 2007 annetun komission asetuksen (EY) N:o 533/2007 (3) ja erityisesti sen 5 artiklan 6 kohdan,
   sekä katsoo seuraavaa:

               (1)

               Asetuksella (EY) N:o 533/2007 avataan siipikarjanliha-alan tuotteiden tuontia koskevia tariffikiintiöitä.

               (2)

               Kesäkuun 2012 ensimmäisten seitsemän päivän aikana jätettyjen tuontitodistushakemusten, jotka koskevat osakautta 1 päivästä heinäkuuta30 päivään syyskuuta 2012, määrät ovat joidenkin kiintiöiden osalta suurempia kuin käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin,

         ON HYVÄKSYNYT TÄMÄN ASETUKSEN:
   1 artikla
   Tuontitodistushakemuksiin, jotka on jätetty asetuksen (EY) N:o 533/2007 nojalla osakaudeksi 1 päivästä heinäkuuta30 päivään syyskuuta 2012, sovelletaan tämän asetuksen liitteessä esitettyjä jakokertoimia.
   2 artikla
   Tämä asetus tulee voimaan 19 päivänä kesäkuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä kesäkuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 238, 1.9.2006, s. 13.

      (3)  EUVL L 125, 15.5.2007, s. 9.

      LIITE

                  Ryhmän numero

                  Järjestysnumero

                  Osakaudeksi 1.7.2012-30.9.2012 jätettyihin tuontitodistushakemuksiin sovellettava jakokerroin
                  (%)

                  P1

                  09.4067

                  2,249919

                  P2

                  09.4068

                  83,471245

                  P3

                  09.4069

                  0,421587


title: Komission täytäntöönpanoasetus (EU) N:o 774/2013, annettu 12 päivänä elokuuta 2013 , Lactobacillus kefiri DSM 19455 -valmisteen hyväksymisestä kaikkien eläinlajien rehun lisäaineena  ETA:n kannalta merkityksellinen teksti

text:
               13.8.2013

               FI

               Euroopan unionin virallinen lehti

               L 217/30

         KOMISSION TÄYTÄNTÖÖNPANOASETUS (EU) N:o 774/2013,
   annettu 12 päivänä elokuuta 2013,

      Lactobacillus kefiri DSM 19455 -valmisteen hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

                  Lactobacillus kefiri DSM 19455 -valmisteen hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee Lactobacillus kefiri DSM 19455 -valmisteen hyväksymistä kaikkien eläinlajien rehun lisäaineena, joka luokitellaan lisäaineluokkaan ”teknologiset lisäaineet”.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä maaliskuuta 2013 antamassaan lausunnossa (2), että valmisteella ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi myös, että valmiste parantaa säilörehun aerobista stabiiliutta nostamalla etikkahappopitoisuutta ja alentamalla säilörehun pH-arvoa helposti tai kohtalaisen vaikeasti säilöttävien ainesten osalta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmiä koskevan raportin.

               (5)

               Kyseisen valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi valmisteiden käyttö tämän asetuksen liitteessä kuvatulla tavalla olisi hyväksyttävä.

               (6)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”säilörehun lisäaineet” kuuluva, liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä elokuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EFSA Journal 2013; 11(4):3177.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  PMY/kg tuoretta ainesta

                     Luokka: teknologiset lisäaineet. Funktionaalinen ryhmä: säilörehun lisäaineet

                  1k20742

                  —

                     Lactobacillus kefiri DSM 19455

                                 Lisäaineen koostumus

                                 Lactobacillus kefiri DSM 19455 -valmiste, joka sisältää vähintään 1 × 1010 PMY/g lisäainetta

                                 Tehoaineen ominaispiirteiden kuvaus

                                 Lactobacillus kefiri DSM 19455:n elinkykyisiä soluja

                                 Analyysimenetelmä
                                  (1)

                                          Lukumäärän määritys rehun lisäaineessa: pintaviljelymenetelmä (EN 15787)

                                          Tunnistaminen: pulssikenttäelektroforeesigenotyypitys (PFGE)

                  Kaikki eläinlajit

                  —

                  —

                  —

                              1.

                              Lisäaineen ja esiseoksen käyttöohjeissa on mainittava varastointia koskevat edellytykset.

                              2.

                              Lisäaineen vähimmäisannos, kun sitä ei käytetä yhdessä muiden mikro-organismien kanssa säilörehun lisäaineena: 5 × 107 PMY/kg tuoretta ainesta.

                              3.

                              Lisäainetta on käytettävä helposti tai kohtalaisen vaikeasti säilöttävässä aineksessa (2).

                              4.

                              Turvallisuus: käsittelyn aikana on suositeltavaa käyttää hengityssuojaa sekä käsineitä.

                  2. syyskuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Helposti säilöttävä nurmirehu: > 3 prosenttia liukoisia hiilihydraatteja tuoreaineessa. Kohtalaisen vaikeasti säilöttävä nurmirehu: 1,5–3 prosenttia liukoisia hiilihydraatteja tuoreaineessa. Kuten määritelty komission asetuksessa (EY) N:o 429/2008 (EUVL L 133, 22.5.2008, s. 1).


title: Komission täytäntöönpanoasetus (EU) 2017/273, annettu 16 päivänä helmikuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               17.2.2017

               FI

               Euroopan unionin virallinen lehti

               L 40/70

         KOMISSION TÄYTÄNTÖÖNPANOASETUS (EU) 2017/273,
   annettu 16 päivänä helmikuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä helmikuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  337,2

                  MA

                  110,8

                  TN

                  194,0

                  TR

                  130,7

                  ZZ

                  193,2

                  0707 00 05

                  MA

                  64,9

                  TR

                  183,3

                  ZZ

                  124,1

                  0709 91 00

                  EG

                  128,6

                  ZZ

                  128,6

                  0709 93 10

                  MA

                  54,7

                  TR

                  180,1

                  ZZ

                  117,4

                  0805 10 22 , 0805 10 24 , 0805 10 28

                  EG

                  47,0

                  IL

                  74,2

                  MA

                  50,9

                  TN

                  56,6

                  TR

                  76,3

                  ZZ

                  61,0

                  0805 21 10 , 0805 21 90 , 0805 29 00

                  EG

                  93,2

                  IL

                  123,2

                  JM

                  122,7

                  MA

                  93,3

                  TR

                  85,5

                  ZZ

                  103,6

                  0805 22 00

                  IL

                  112,1

                  MA

                  103,8

                  ZZ

                  108,0

                  0805 50 10

                  EG

                  82,4

                  TR

                  98,6

                  ZZ

                  90,5

                  0808 10 80

                  CN

                  128,2

                  US

                  103,9

                  ZZ

                  116,1

                  0808 30 90

                  CL

                  121,2

                  CN

                  112,8

                  ZA

                  127,0

                  ZZ

                  120,3

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/1192, annettu 20 päivänä heinäkuuta 2015, tehoaineen terpenoidiseos QRD 460 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
               21.7.2015

               FI

               Euroopan unionin virallinen lehti

               L 193/124

         KOMISSION TÄYTÄNTÖÖNPANOASETUS (EU) 2015/1192,
   annettu 20 päivänä heinäkuuta 2015,
   tehoaineen terpenoidiseos QRD 460 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan,
   sekä katsoo seuraavaa:

               (1)

               Alankomaat vastaanotti 14 päivänä syyskuuta 2011 asetuksen (EY) N:o 1107/2009 7 artiklan 1 kohdan mukaisesti yritykseltä AgraQuest Inc. (nykyisin Bayer CropScience AG) hakemuksen tehoaineen terpenoidiseos QRD 460 hyväksymiseksi. Kyseisen asetuksen 9 artiklan 3 kohdan mukaisesti Alankomaat ilmoitti esittelevänä jäsenvaltiona komissiolle 4 päivänä lokakuuta 2011, että hakemus voidaan ottaa käsiteltäväksi.

               (2)

               Esittelevä jäsenvaltio toimitti 30 päivänä heinäkuuta 2013 arviointikertomuksen luonnoksen komissiolle ja kopion siitä Euroopan elintarviketurvallisuusviranomaiselle, jäljempänä ’elintarviketurvallisuusviranomainen’; siinä arvioidaan, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

               (3)

               Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelijäjäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa toukokuussa 2014.

               (4)

               Elintarviketurvallisuusviranomainen toimitti 26 päivänä elokuuta 2014 hakijalle, jäsenvaltioille ja komissiolle päätelmänsä siitä, voidaanko tehoaineen terpenoidiseos QRD 460 olettaa täyttävän asetuksen (EY) N:o 1107/2009 (2) 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville.

               (5)

               Hakijalle annettiin mahdollisuus esittää huomautuksensa tarkastelukertomuksesta.

               (6)

               Komissio esitti pysyvälle kasvi-, eläin-, elintarvike- ja rehukomitealle 29 päivänä toukokuuta 2015 tehoainetta terpenoidiseos QRD 460 koskevan tarkastelukertomuksen sekä asetusluonnoksen terpenoidiseoksen QRD 460 hyväksymisestä.

               (7)

               Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja komission tarkastelukertomuksessa lueteltujen käyttötarkoitusten osalta. Kyseisten hyväksymiskriteerien katsotaan näin ollen täyttyvän. Sen vuoksi on aiheellista hyväksyä terpenoidiseos QRD 460.

               (8)

               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia. Erityisesti on aiheellista edellyttää lisää vahvistavia tietoja.

               (9)

               Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (3) liitettä olisi muutettava.

               (10)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksyminen
   Hyväksytään liitteessä I esitetty tehoaine terpenoidiseos QRD 460 kyseisessä liitteessä vahvistetuin edellytyksin.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  EFSA Journal 2014;12(10):3816. Saatavilla verkossa osoitteessa www.efsa.europa.eu

      (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      LIITE I

                  Nimi, tunnistenumero

                  IUPAC-nimi

                  Puhtaus (1)

                  Hyväksymispäivä

                  Hyväksynnän päättymispäivä

                  Erityiset säännökset

                  Terpenoidiseos QRD 460
                  CIPAC-numero: 982

                  Terpenoidiseos QRD 460 on kolmesta komponentista koostuva seos:

                              —

                              α-terpineeni: 1-isopropyyli- 4-metyylisykloheksa-1,3-dieeni;

                              —

                                 p-symeeni: 1-isopropyyli-4-metyylibentseeni;

                              —

                                 d-limoneeni: (R)-4-isopropenyyli-1-metyylisyklohekseeni.

                  Komponenttien nimellispitoisuuden olisi oltava tehoaineessa, sellaisena kuin se on valmistettuna, seuraava:

                              —

                              α-terpineeni: 59,7 %;

                              —

                                 p-symeeni: 22,4 %;

                              —

                                 d-limoneeni: 17,9 %.

                        Komponenttien vähimmäispuhtauden olisi oltava seuraava:

                              —

                              α-terpineeni: 89 %;

                              —

                                 p-symeeni: 97 %;

                              —

                                 d-limoneeni: 93 %.

                  10. elokuuta 2015

                  10. elokuuta 2025

                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon terpenoidiseosta QRD-460 koskevan tarkastelukertomuksen päätelmät ja erityisesti sen lisäykset I ja II.
                  Kokonaisarvioinnissa jäsenvaltioiden on kiinnitettävä erityistä huomiota

                              a)

                              formulaatioiden varastointistabiiliuteen,

                              b)

                              käyttäjien ja työntekijöiden suojeluun ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,

                              c)

                              pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,

                              d)

                              pintavesien ja vesieliöiden suojeluun,

                              e)

                              mehiläisten ja muiden kuin torjuttavien niveljalkaisten suojeluun.

                        Käyttöedellytyksiin on tarvittaessa sisällyttävä riskinhallintatoimenpiteitä.
                  Hakijan on toimitettava vahvistavat tiedot seuraavista:

                              1)

                              Tehoaineen, sellaisena kuin se on valmistettuna, tekninen spesifikaatio (seoksen osalta olisi toimitettava 5 eräanalyysiä), jonka pohjana ovat hyväksyttävät ja validoidut analyysimenetelmät. Olisi vahvistettava, ettei teknisessä materiaalissa ole merkityksellisiä epäpuhtauksia.

                              2)

                              Toksisuutta ja ekotoksisuutta määritettäessä käytetty materiaali vastaa vahvistettua teknistä spesifikaatiota.

                        Hakijan on toimitettava nämä tiedot komissiolle, jäsenvaltioille ja elintarviketurvallisuusviranomaiselle viimeistään 10 päivänä helmikuuta 2016.

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

      LIITE II
      Lisätään täytäntöönpanoasetuksen (EU) N:o 540/2011 liitteessä olevaan B osaan kohta seuraavasti:

                     Nimi, tunnistenumero

                     IUPAC-nimi

                     Puhtaus (1)

                     Hyväksymispäivä

                     Hyväksynnän päättymispäivä

                     Erityiset säännökset

                     ”84

                     Terpenoidiseos QRD 460
                     CIPAC-numero: 982

                     Terpenoidiseos QRD 460 on kolmesta komponentista koostuva seos:

                                 —

                                 α-terpineeni: 1-isopropyyli- 4-metyylisykloheksa-1,3-dieeni;

                                 —

                                    p-symeeni: 1-isopropyyli-4-metyylibentseeni;

                                 —

                                    d-limoneeni: (R)-4-isopropenyyli-1-metyylisyklohekseeni.

                     Kunkin komponentin nimellispitoisuuden olisi oltava tehoaineessa, sellaisena kuin se on valmistettuna, seuraava:

                                 —

                                 α-terpineeni: 59,7 %;

                                 —

                                    p-symeeni: 22,4 %;

                                 —

                                    d-limoneeni: 17,9 %.

                           Komponenttien vähimmäispuhtauden olisi oltava seuraava:

                                 —

                                 α-terpineeni: 89 %;

                                 —

                                    p-symeeni: 97 %;

                                 —

                                    d-limoneeni: 93 %.

                     10. elokuuta 2015

                     10. elokuuta 2025

                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon terpenoidiseosta QRD-460 koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 a)

                                 formulaatioiden varastointistabiiliuteen,

                                 b)

                                 käyttäjien ja työntekijöiden suojeluun ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,

                                 c)

                                 pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot,

                                 d)

                                 pintavesien ja vesieliöiden suojeluun,

                                 e)

                                 mehiläisten ja muiden kuin torjuttavien niveljalkaisten suojeluun.

                           Käyttöedellytyksiin on tarvittaessa sisällyttävä riskinhallintatoimenpiteitä.
                     Hakijan on toimitettava vahvistavat tiedot seuraavista:

                                 1)

                                 Tehoaineen, sellaisena kuin se on valmistettuna, tekninen spesifikaatio (seoksen osalta olisi toimitettava 5 eräanalyysiä), jonka pohjana ovat hyväksyttävät ja validoidut analyysimenetelmät. Olisi vahvistettava, ettei teknisessä materiaalissa ole merkityksellisiä epäpuhtauksia.

                                 2)

                                 Toksisuutta ja ekotoksisuutta määritettäessä käytetty materiaali vastaa vahvistettua teknistä spesifikaatiota.

                           Hakijan on toimitettava nämä tiedot komissiolle, jäsenvaltioille ja elintarviketurvallisuusviranomaiselle viimeistään 10. helmikuuta 2016.”

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) N:o 986/2011, annettu 30 päivänä syyskuuta 2011 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Queso Casín (SAN)]

text:
               5.10.2011

               FI

               Euroopan unionin virallinen lehti

               L 260/11

         KOMISSION TÄYTÄNTÖÖNPANOASETUS (EU) N:o 986/2011,
   annettu 30 päivänä syyskuuta 2011,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Queso Casín (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Espanjan hakemus nimityksen ”Queso Casín” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä syyskuuta 2011.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EUVL C 321, 26.11.2010, s. 13.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.3.   Juustot

      ESPANJA
      Queso Casín (SAN)


title: Komission täytäntöönpanoasetus (EU) N:o 1179/2013, annettu 20 päivänä marraskuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               21.11.2013

               FI

               Euroopan unionin virallinen lehti

               L 312/36

      KOMISSION TÄYTÄNTÖÖNPANOASETUS (EU) N:o 1179/2013,
   annettu 20 päivänä marraskuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä marraskuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  59,9

                  MA

                  40,6

                  MK

                  50,7

                  TR

                  116,2

                  ZZ

                  66,9

                  0707 00 05

                  AL

                  44,6

                  MK

                  57,9

                  TR

                  91,5

                  ZZ

                  64,7

                  0709 93 10

                  MA

                  97,2

                  TR

                  134,2

                  ZZ

                  115,7

                  0805 20 10

                  MA

                  73,6

                  TR

                  76,1

                  ZA

                  155,8

                  ZZ

                  101,8

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  75,0

                  UY

                  56,3

                  ZZ

                  70,0

                  0805 50 10

                  TR

                  72,6

                  ZZ

                  72,6

                  0808 10 80

                  BA

                  54,0

                  BR

                  93,9

                  CL

                  102,3

                  MK

                  38,5

                  NZ

                  93,9

                  US

                  117,9

                  ZA

                  204,0

                  ZZ

                  100,6

                  0808 30 90

                  CN

                  57,5

                  TR

                  116,3

                  ZZ

                  86,9

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 424/2013, annettu 7 päivänä toukokuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä [Ptujski lük (SMM)]

text:
               9.5.2013

               FI

               Euroopan unionin virallinen lehti

               L 127/7

         KOMISSION TÄYTÄNTÖÖNPANOASETUS (EU) N:o 424/2013,
   annettu 7 päivänä toukokuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä [Ptujski lük (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti käsitellyt Slovenian esittämän pyynnön, joka koski komission asetuksen (EU) N:o 1362/2011 (2) nojalla rekisteröidyn suojatun maantieteellisen merkinnän ”Ptujski lük” eritelmän muutoksen hyväksymistä.

               (2)

               Hakemus koskee tuotteen kuvauksen ja pakkaamista koskevien erityisten sääntöjen muuttamista.

               (3)

               Komissio on tarkastellut kyseessä olevaa muutosta ja katsonut sen olevan perusteltu. Koska muutos on asetuksen (EU) N:o 1151/2012 53 artiklan 2 kohdan mukaisesti vähäinen, komissio voi hyväksyä sen ilman kyseisen asetuksen 50, 51 ja 52 artiklassa säädettyä menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun maantieteellisen merkinnän ”Ptujski lük” eritelmä tämän asetuksen liitteen I mukaisesti.
   2 artikla
   Eritelmän pääkohdat esitetään konsolidoidussa yhtenäisessä asiakirjassa, joka on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 341, 22.12.2011, s. 21.

      LIITE I
      Hyväksytään rekisteröidyn suojatun maantieteellisen merkinnän ”Ptujski lük” eritelmän muutos seuraavasti:

                  —

                  Poistetaan tuotteen kuvauksesta seuraava lause: ”Yksittäisen sipulin paino on vähintään 70 g”.
                  Tuotteen kuvauksessa on nykyisellään selvä epäjohdonmukaisuus, sillä sipulit eivät voi samanaikaisesti täyttää kahta arviointiperustetta, joiden mukaan niiden poikkileikkauksen halkaisijan olisi oltava vähintään 40 mm ja painon samalla vähintään 70 g.

                  —

                  Poistetaan pakkaamista koskevien erityisten sääntöjen yhteydessä seuraava sulkeissa oleva ilmaisu: ”(enintään 2 kg)”.
                  Lopputuotteen pakkausten paino mukautetaan kysynnän mukaisesti, eikä sille siksi ole syytä asettaa rajoituksia. Kuluttajien ja kauppiaiden vaatimukset ovat osoittaneet, että yli 2 kg:n pakkaukset ovat kannattavampia.

      LIITE II
      YHTENÄINEN ASIAKIRJA
      Maantieteellisten merkintöjen ja alkuperänimitysten suojasta annettu neuvoston asetus (EY) N:o 510/2006 (1)

      ”PTUJSKI LÜK”
      EY-N:o: SI-PGI-0105-01033 – 20.8.2008

         SMM ( X ) SAN ( )

      1.   Nimi

      ”Ptujski lük”
      2.   Jäsenvaltio tai kolmas maa

      Slovenia
      3.   Maataloustuotteen tai elintarvikkeen kuvaus

      3.1.   Tuotelaji

                  Luokka 1.6

                  Hedelmät, vihannekset ja viljat sellaisenaan tai jalostettuina

            3.2.   Kuvaus 1 kohdassa nimetystä tuotteesta

      ”Ptujski lük” (Allium cepa L.) on Ptujska rdeča -lajikkeen sipuli. Se on muodoltaan litteänpyöreä, hieman sydäntä muistuttava. Sen poikkileikkauksen halkaisija on vähintään 40 mm. Sipulin kärkiosa on kapea, ohut ja supussa. Kunkin sipulin korkeuden kannasta supussa olevaan kärkiosaan mitattuna on oltava 10–50 % pienempi kuin sen leveimmän kohdan halkaisija.
      Sipulin ulkokuori on väriltään punaruskeasta vaaleanpunertavaan. Malto on valkeaa, ja siinä on häivähdys sinertävää tai sinipunaista; reunoissa on voimakkaampi sinipunainen väri.
      Ptujski lük -sipulin ominaismaku on melko pistävä ja tuoksu voimakas, sipulille ominainen.
      3.3.   Raaka-aineet (ainoastaan jalostetut tuotteet)

      —
      3.4.   Rehu (ainoastaan eläinperäiset tuotteet)

      —
      3.5.   Erityiset tuotantovaiheet, joiden on tapahduttava yksilöidyllä maantieteellisellä alueella

      Nimityksellä ”Ptujski lük” kaupan pidettävien sipuleiden on oltava määritellyllä maantieteellisellä alueella tuotettuja.
      Sipulinsiementen tai istukkaiden on oltava tuotettuja maantieteellisellä alueella, tai ne voidaan ostaa sellaiselta siementuottajalta, joka voi todistaa huoehtivansa Ptujska rdeča -lajikkeen ylläpitojalostuksesta.
      3.6.   Viipalointia, raastamista, pakkaamista jne. koskevat erityiset säännöt

      Ptujski lük myydään perinteisissä nipuissa (6 tai 12 samankokoista ja -väristä sipulia rukiinkorjella niputettuina; narua, metallilankaa tai muuta vastaavaa ei saa käyttää), pienpakkauksissa tai irtotavarana.
      3.7.   Merkintöjä koskevat erityissäännöt

      Tuote-eritelmän vaatimukset täyttävä sipuli merkitään nimityksellä ”Ptujski lük”, maininnalla ”zaščitena geografska označba” (suojattu maantietellinen merkintä) sekä kansallisella laatumerkillä.
      4.   Maantieteellisen alueen tarkka rajaus

      Maantieteellinen tuotantoalue on historiallisesti määräytynyt, ja se käsittää Ptujsko Poljen alueen. Alue koostuu tasangosta, jota rajaavat Ptujn kaupunki, Drava-joki, Slovenske Goricen kukkulat sekä Mihovcin ja Velika Nedeljan paikkakunnat.
      5.   Yhteys maantieteelliseen alkuperään

      5.1.   Maantieteellisen alueen erityisyys

      Ptujsko Polje on tasankoaluetta, jonka maaperä on muodostunut hiekka- ja sorakerrostumista. Maakerros on ohut ja sisältää runsaasti hiekkaa ja kiviä. Mannerilmaston, kevätsateiden ja kuuman ja kuivahkon kesän vuoksi maaperä kuivuu helposti. Maaperä koostuu kahdesta maannostyypistä, joissa kummassakin on kaksi kerrostumaa: sora- ja hiekkamailla on holoseenikauden tasanteella lietemaata ja pleistoseenikauden tasanteella ruskomaata, ja savi- ja hiuemailla on ruskeita pseudogleysoleja sekä antropogeenista maannosta.
      Lietemaiden maaperä on nuorta ja kehittymätöntä. Koostumukseltaan se on hienorakeista ja hiekkapitoista, ja savipaakkuja on vähän. Tällainen maaperä on hyvin läpäisevää ja löyhää. Hienorakenteista hiekkaa on 100 cm:n syvyyteen, eikä pintakerroksessa yleensä esiinny soraa. Salaojitettujen ja tulvilta suojattujen alueiden maaperä soveltuu erinomaisesti viljelyyn.
      Ptujsko Polje alueen maaperä on pääosin ruskomaata. Omavaraisuuden kannalta tämä on olennaisen tärkeää maataloustuotannolle, jolle maaperän ominaisuudet ja maanpinnan tasaisuus ovat suotuisia. Maaperä on keskisyvää, kohtalaisen humuspitoista, vettä läpäisevää ja kuohkeaa. Alueella viljellään pääasiassa peltokasveja.
      Syvät hiesupitoiset ruskomaat sijaitsevat Slovenske Goricen kukkuloiden reunoilla ja Pesnican laaksossa, ja maa koostuu pääosin hiuesavesta. Maaperä on syvää, hienojakoista ja heikosti vettä läpäisevää. Alueella viljellään voimaperäisesti peltokasveja, nurmea ja humalaa.
      Pesnica-joen laaksosta aina Ptujsko Poljeen asti ulottuvan alueen maaperä on antropogeenistä, ja maata on parannettu lähes kaikkialla (salaojitus ja maanmuokkaus maatalouskäyttöä varten). Tämä on muuttanut maaperän fysikaalisia ja kemiallisia ominaisuuksia. Maaperää on kuohkeutettu ja muokattu vettä paremmin läpäiseväksi, ja lannoitteiden käyttö on nostanut maan pH-arvoa siten, ettei se enää ole hapanta. Alueella harjoitetaan pääasiassa voimaperäistä viljelyä.
      Dravsko-Ptujsko Polje muodostaa maantieteellisesti osan Ala-Pannonian aluetta Sloveniassa. Alueen ilmasto on luonteeltaan tyypillisesti mannermainen. Sateita ei esiinny erityisen runsaasti; keskimääräinen vuotuinen sademäärä vuosina 1961–2000 oli noin 950 mm. Ptujn ympäristössä sateet esiintyvät enimmäkseen kesä-, heinä- ja elokuussa (yleensä yli 100 mm kuukaudessa), ja kuivimpia kuukausia taas ovat maalis-, huhti- ja toukokuu (vain 60–85 mm kuukaudessa).
      Ptujski lük on kerättävä käsin. Tällä varmistetaan tuotteen korkea laatu. Ptujski lük –tuotteelle ominainen piirre on myös se, että yksittäiset sipulit palmikoidaan perinteisiksi kransseiksi, joissa kussakin on 6 tai 12 samankokoista ja -väristä sipulia.
      5.2.   Tuotteen erityisyys

      Ptujski lük -tuotteelle tunnusmerkillistä on pitkä säilyvyys ja erinomaiset keitto-ominaisuudet. Se pehmenee keitettäessä nopeasti, mutta säilyttää silti ominaisen makunsa. Muita Ptujski lük -tuotteelle tunnusomaisia ominaisuuksia ovat sen litteäpyöreä, hieman sydäntä muistuttava muoto, kuoren ja mallon punertava väri ja kohtalaisen voimakas maku.
      5.3.   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Ptujski lük -tuotteen ja alueen välistä yhteyttä osoittavat tuotteen vuosien saatossa saama maine ja sen perinteiset tuotantomenetelmät. Ptujski lük -nimitystä käytetään Ptujsko Poljen alueen sipulista, jota on viljelty jo yli 200 vuoden ajan. Aluetta on kautta aikojen kutsuttu nimellä lükarija (”sipulinviljelyalue”) siellä viljellyn sipulin (lüka) vuoksi. Alueella asunut ja työskennellyt Anton Ingolič kertoo sipulinviljely alkaneen alueen keskellä sijaitsevassa Dornavassa, josta se levisi kaikkialle Ptujsko Poljen alueelle. Kaikki Dornavan ja sittemmin myös Ptujsko Poljen viljelijät ja erityisesti pienet ja keskisuuret tilat ryhtyivät harjoittamaan sipulinviljelyä.
      Sateiden jakautumisen vuoksi Ptujsko Poljen alueen viljelytavaksi kehittyi ja vakiintui erityisesti vuoroviljely. Sipulinviljely soveltui erinomaisesti tällaiseen viljelykiertoon. Sipuli ei vaadi kasvaakseen korkeita lämpötiloja. Koska hiekkapitoinen maa kuivuu ja lämpenee nopeasti, siemenet voidaan kylvää jo alkuvuodesta, jolloin päivät ovat vielä lyhyitä. Sipulit kasvattavat tällöin voimakkaan juuriston, ja kevätsateiden tullessa sipuliosat paisuvat. Sipulin tunnusomainen aromi ja maku kehittyvät kuuman ja kuivan kesän aikana sipulin kuivuessa. Sipulit jätetäänkin aluksi kuivumaan pelloille, ja loppukuivatus tapahtuu tuottajan tiloissa. Tuotantoalueella on kautta aikojen harjoitettu peltokasvinviljelyä, rukiinviljely mukaan luettuna, ja myös sipuleiden yleisesti tunnettu sitomistapa rukiinkorrella levisi.
      Kypsymisajan kuiva sää sekä ohut, hiekkapitoinen ja köyhäravinteinen maaperä tuottavat voimakkaanmakuisen sipulin.
      Eri tuotantovaiheet ja sipulinviljelymenetelmä heijastuvat paikallisten käytänteiden, tapojen, ilmauksien ja sanalaskujen sekä perinteisten ruokien kirjossa ja jopa talojen arkkitehtuurissa: taloissa oli oltava kattoräystäät sipulien kuivattamista varten. Nämä käytänteet ovat säilyneet, ja niitä pidetään yllä niin arkielämässä (edelleen suositut paikallisen keittiön erikoisuudet, sipulien kuivattaminen pihoilla kattoräystäiden alla ja sitominen kransseiksi) kuin erilaisten matkailuun liittyvien tapahtumien yhteydessä.

         Eritelmän julkaisutiedot

      (Asetuksen (EY) N:o 510/2006 5 artiklan 7 kohta) (2)

      http://www.mko.gov.si/fileadmin/mko.gov.si/pageuploads/podrocja/Varna_in_kakovostna_hrana_in_krma/zasciteni_kmetijski_pridelki/Specifikacije/PTUJSKI_LUK_01.pdf

         (1)  Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012.

         (2)  Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012.


title: Komission täytäntöönpanoasetus (EU) N:o 704/2013, annettu 23 päivänä heinäkuuta 2013 , tiettyjen tavaroiden luokittelusta yhdistettyyn nimikkeistöön

text:
               25.7.2013

               FI

               Euroopan unionin virallinen lehti

               L 200/1

         KOMISSION TÄYTÄNTÖÖNPANOASETUS (EU) N:o 704/2013,
   annettu 23 päivänä heinäkuuta 2013,
   tiettyjen tavaroiden luokittelusta yhdistettyyn nimikkeistöön
   THE EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä heinäkuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                              1.

                              Enintään 1 000 V:n käyttöjännitteelle tarkoitettu sähköinen ohjausyksikkö (nk. korimoduuli), joka on tarkoitettu moottoriajoneuvon sähköisen hallintajärjestelmän osaksi ja jonka mitat ovat noin 16 × 13 × 3 cm ja jossa on

                                          —

                                          ohjelmoitava logiikka, jossa on aktiivisia ja passiivisia komponentteja esim. transistoreja, diodeja, prosessori, vastuksia, kondensaattoreita ja induktoreja,

                                          —

                                          sisäänrakennettu vastaanotin ja siihen liitetty antenni.

                                    Yksikkö ottaa vastaan signaaleja käsikäyttöisistä painikkeista sekä antureista (esim. sade- ja valoantureista), käsittelee nämä signaalit ja säätelee tämän perusteella ajoneuvon eri laitteita, kuten tuulilasinpyyhkimiä, ikkunalämmitystä, sisävalaistusta, etu- ja takasumuvalaisimia sekä huomiovaloja. Sillä säädellään myös turvavyömuistuttimien ja ylinopeusvaroittimien kaltaisten merkinantolaitteiden aktivointia.
                              Se ottaa vastaan signaaleja avaimen kaukosäätimestä, mikä mahdollistaa ajoneuvon ovien avaamisen ja lukitsemisen.

                  8537 10 99

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön, XVII jakson 2 huomautuksen f alakohdan sekä CN-koodien 8537, 8537 10 ja 8537 10 99 nimiketekstien mukaisesti.
                  Luokittelu nimikkeeseen 8512 ei tule kyseeseen, koska yksikössä ei ole näyttö- tai äänimerkinantolaitteita, vaan sillä pelkästään aktivoidaan tällaiset laitteet.
                  Luokittelu nimikkeeseen 9032 ei myöskään tule kyseeseen, koska yksiköllä ei suoriteta sähkösuureiden tai muiden suureiden automaattista säätämistä (ks. 90 ryhmän 7 huomautus).
                  Yksikkö on tarkoitettu kahden tai useamman CN-koodeihin 8537 10 91 ja 8537 10 99 kuuluvan täydentävän tai vaihtoehtoisen toiminnon suorittamiseen. Sillä suoritetaan tuulilasinpyyhkimien ja ikkunalämmityksen kaltaisten laitteiden sähköisessä ohjauksessa käytettävän ohjelmoitavan logiikan tehtävä (ks. harmonoidun järjestelmän selitykset, nimike 8537, 3 kohta ja selittävät huomautukset Euroopan unionin yhdistettyyn nimikkeistöön, alanimike 8537 10 91). Sillä suoritetaan myös turvavyömuistuttimien ja ylinopeusvaroittimien kaltaisten merkinantolaitteiden aktivoinnin sähköinen ohjaus. Koska molemmat toiminnot ovat yhtä tärkeitä yksikön toiminnalle, yksikön pääasiallista tehtävää ei voida määrittää.
                  Sen vuoksi yksikkö on luokiteltava CN-koodiin 8537 10 99 sähköisessä ohjauksessa käytettäväksi enintään 1 000 V:n jännitettä varten tarkoitetuksi muuksi tauluksi, paneeliksi, konsoliksi, pöydäksi, kaapiksi ja muuksi alustaksi.

                              2.

                              Enintään 1 000 V:n käyttöjännitteelle tarkoitettu sähköinen ohjausyksikkö (nk. automaattivaihteisto), joka on tarkoitettu moottoriajoneuvon sähköisen hallintajärjestelmän osaksi ja jonka mitat ovat noin 8 × 6 × 3 cm.
                              Se sisältää logiikan, jossa on aktiivisia ja passiivisia komponentteja esim. transistoreja, diodeja, prosessori, vastuksia, kondensaattoreita ja induktoreja. Logiikkaa ei voida ohjelmoida.
                              Yksikkö ottaa vastaan signaaleja vaihdevivun asentoa seuraavista antureista, käsittelee nämä signaalit ja säätelee tämän perusteella moottoriajoneuvon automaattivaihteiston asianomaisen vaihteen kytkemistä.

                  8537 10 99

                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVII jakson 2 huomautuksen f alakohdan sekä CN-koodien 8537, 8537 10 ja 8537 10 99 nimiketekstien mukaisesti.
                  Luokittelu CN-koodiin 8537 10 91 ei tule kyseeseen, koska yksikköä käytetään ainoastaan automaattisen vaihteiston asianomaisen vaihteen kytkemisen sähköisessä ohjauksessa ja koska logiikka ei ole ohjelmoitava.
                  Luokittelu nimikkeeseen 9032 ei myöskään tule kyseeseen, koska yksiköllä ei suoriteta sähkösuureiden ja muiden suureiden automaattista säätämistä (ks. 90 ryhmän 7 huomautus).
                  Sen vuoksi yksikkö on luokiteltava CN-koodiin 8537 10 99 sähköisessä ohjauksessa käytettäväksi enintään 1 000 V:n jännitettä varten tarkoitetuksi muuksi tauluksi, paneeliksi, konsoliksi, pöydäksi, kaapiksi ja muuksi alustaksi.

                              3.

                              Enintään 1 000 V:n käyttöjännitteelle tarkoitettu sähköinen ohjausyksikkö (nk. älyavain), joka on tarkoitettu moottoriajoneuvon sähköisen hallintajärjestelmän komponentiksi ja jonka mitat ovat noin 15 × 12 × 4 cm ja jossa on

                                          —

                                          ohjelmoitava logiikka, jossa on aktiivisia ja passiivisia komponentteja esim. transistoreja, diodeja, prosessori, vastuksia, kondensaattoreita ja induktoreja,

                                          —

                                          sisäänrakennettu lähetinvastaanotin avaimen ja yksikön välistä tiedonsiirtoa varten (avaimen paikantaminen).

                                    Yksikkö on liitetty ajoneuvoon jo asennettuun antenniin, mikä mahdollistaa avaimen havaitsemisen ajoneuvon läheisyydessä.
                              Yksikkö ottaa vastaan signaaleja käsikäyttöisistä painikkeista ja antennista, käsittelee nämä signaalit ja säätelee tämän perusteella laitteita, kuten lukitsee tai avaa ajoneuvon ovet tai käynnistää moottorin. Sillä säädellään myös merkinantolaitteiden aktivointia, kuten ilman avainta tapahtuvaan ovien avaamiseen liittyviä ohjaustoimintoja esim. äänimerkki avaimen poistuttua ajoneuvosta.

                  8537 10 99

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön, XVII jakson 2 huomautuksen f alakohdan sekä CN-koodien 8537, 8537 10 ja 8537 10 99 nimiketekstien mukaisesti.
                  Luokittelu nimikkeeseen 8512 ei tule kyseeseen, koska yksikössä ei ole näyttö- tai äänimerkinantolaitetta, vaan sillä pelkästään aktivoidaan tällaisia laitteita.
                  Luokittelu nimikkeeseen 9032 ei myöskään tule kyseeseen, koska yksiköllä ei suoriteta sähkösuureiden ja muiden suureiden automaattista säätämistä (ks. 90 ryhmän 7 huomautus).
                  Yksikkö on tarkoitettu kahden tai useamman CN-koodeihin 8537 10 91 ja 8537 10 99 kuuluvan täydentävän tai vaihtoehtoisen toiminnon suorittamiseen. Sillä suoritetaan esim. ajoneuvon ovien avaamiseen ja lukitsemiseen tai moottorin käynnistämiseen tarkoitettujen laitteiden sähköisessä ohjauksessa käytettävän ohjelmoitavan logiikan tehtävä (ks. harmonoidun järjestelmän selitykset, nimike 8537, 3 kohta ja selittävät huomautukset Euroopan unionin yhdistettyyn nimikkeistöön, alanimike 8537 10 91). Sillä suoritetaan myös merkinantolaitteiden aktivoinnin sähköinen ohjaus, kuten ilman avainta tapahtuvaan ovien avaamiseen liittyvät ohjaustoiminnot esim. äänimerkki avaimen poistuttua ajoneuvosta) Koska molemmat toiminnot ovat yhtä tärkeitä yksikön toiminnalle, yksikön pääasiallista tehtävää ei voida määrittää.
                  Sen vuoksi yksikkö on luokiteltava CN-koodiin 8537 10 99 sähköisessä ohjauksessa käytettäväksi enintään 1 000 V:n jännitettä varten tarkoitetuksi muuksi tauluksi, paneeliksi, konsoliksi, pöydäksi, kaapiksi ja muuksi alustaksi.